Vor kurzem hab ich mir an de  Fahrradkett ä schwarzes Bein g'holt. Do kannsch unter de Dusch ganz scheen schrubbe, bis des widder ab geht. Fahrradkettefett isch halt schun ä viehmäßig's Ziegs. Zum Glick hab ich ä kurzi Hos an g'haa, sunscht hätt d'Sandra widder bruddelt, wie sie denne Fleck üssem Hosebei rüss krigge soll.  Friäjer, bii minnere Mama, do het's jo kei Unterscheidung zwische Flecke vun de Fahrradkett, de Anhängerkupplung oder sunscht irgendeinere schwarze Schmieri am Audo gää. Des war alles "Karchschmieri", unn an de  Kleider war des ä mittleri Kataschtroph! Wahrschiens war 's Wäschmittel friäjer echt noch schlechter als hitt, d'Mama het do nämlich echt immer ä Schaff g'haa, die Hose widder süüfer z'bekumme.  Unn als Kind het ma jo au viel meh Gelegeheite g'haa, an so Karchschmieri "dran z'kumme". D'Audos ware viel dreckiger als hit, Anhängerkupplunge ware schmierig unn nit abdeckt, und so aldi Laschter, um die ma rumschliche kann, die git's hit jo fascht gar nimmi. Am meischte Flecke hämmer uns aber an de Einachser  unn Bulldog g'holt, glaub ich. Do war jo an jedere Eck irgendwo so ä Schmierung, wu ma sich ä Flecke het hole kinne. Egal, ob's bi'm Mithelfe oder bi'm Versteckspiele war (au wenn's Letschtere nadierlich meh Spaß g'macht het...)!    Wer ä güäder Tip gege Karchschmieri het, soll sich melde, appelliert  De Bischemer